PATVIRTINTA

 Šiaulių lopšelio-darželio ,,Bitė” direktoriaus

 2021 m. sausio 4 d. įsakymu Nr. V3-3 (1.6.)

**ŠIAULIŲ LOPŠELIO-DARŽELIO ,,BITĖ“**

**MAITINIMO PASLAUGŲ ADMINISTRATORIAUS**

**PAREIGYBĖS APRAŠYMAS**

**I SKYRIUS**

**PAREIGYBĖ**

 1. Pareigybės pavadinimas – maitinimo paslaugų administratorius.

 2. Pareigybės lygis – B.

 3. Pareigybė priskiriama specialistų grupei.

 4. Pareigybės paskirtis – pareigybė reikalinga lopšelio-darželio ,,Bitė“ (toliau – lopšelio-darželio) ugdytinių ir darbuotojų mitybos organizavimui.

 5. Pareigybės pavaldumas – tiesiogiai pavaldus direktoriui.

 **II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Darbuotojas, einantis šias pareigas, turi atitikti šiuos specialiuosius reikalavimus:

 6.1. turėti ne žemesnį kaip aukštesnįjį išsilavinimą ar specialųjį vidurinį išsilavinimą įgytą iki 1995 metų;

 6.2. išmanyti Lietuvos Respublikos įstatymus, Vyriausybės nutarimus, Savivaldybės sprendimus ir kitus teisės aktus, reglamentuojančius vaikų maitinimo organizavimą ir gebėti juos taikyti praktiškai;

 6.3. žinoti maisto, jo tvarkymo, mitybos bei maitinimo reikalavimus, sveikos mitybos rekomendacija;

 6.4. žinoti maisto medžiagų (baltymų, riebalų, angliavandenių) ir energijos paros poreikį vaikams, vaikų maitinimui tinkamas maisto medžiagas, mitybos rėžimą, maisto davinį įvairaus amžiaus vaikams;

 6.5. žinoti žaliavų, medžiagų, paruoštos produkcijos technologinius reikalavimus;

 6.6. žinoti pagrindines maisto gamybos taisykles;

 6.7. mokėti skaičiuoti maisto davinio maistinę ir energinę vertę;

 6.8. gebėti vykdyti maitinimo stebėseną;

 6.9. gebėti sklandžiai dėstyti mintis raštu ir žodžiu, rengti dokumentus pagal galiojančias dokumentų rengimo taisykles, mokėti dirbti kompiuterinėmis programomis: MS Word, MS Excel, MS Outlook ir kitomis organizacinės technikos ir komunikacijos priemonėmis;

 6.10. gebėti dirbti komandoje, bendrauti ir bendradarbiauti.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 7. Šias pareigas einantis darbuotojas vykdo šias funkcijas:

 7.1. sudaro kasdieninius valgiaraščius, atsižvelgiant į perspektyvinį valgiaraštį ir teikia jį tvirtinti lopšelio-darželio direktoriui;

 7.2. organizuoja pritaikytą maitinimą vaikams, turintiems sveikatos sutrikimų, pagal atskirą valgiaraštį, kuris sudaromas atsižvelgiant į gydytojo pateiktas rekomendacijas raštu;

 7.3. organizuoja maisto produktų užsakymą ir išdavimą pagal Vaisių ir daržovių bei pieno ir pieno produktų vartojimo skatinimo vaikų ugdymo įstaigose programą;

 7.4. tvarko kasdieninę vaikų lankomumo apskaitą;

 7.5. organizuoja lopšelio-darželio darbuotojų maitinimą it tvarko jo apskaitą;

 7.6. prižiūri maisto gamybos procesą ir sanitarinių – higieninių reikalavimų laikymąsi virtuvėje;

 7.7. kartą per metus atlieka virtuvės savikontrolės sistemos vidinį auditą;

 7.8. dalyvauja rengiant maisto produktų technines specifikacijas bei apskaičiuojant maisto produktų kiekius, vykdantį viešųjų pirkimų procedūras;

 7.9. tvarko savo veiklos dokumentus, rengia ataskaitas.

 7.10. vykdo kitus su savo funkcijomis susijusius lopšelio-darželio direktoriaus nurodymus.

**IV SKYRIUS**

**ATSAKOMYBĖ**

 8. Šias pareigas vykdantis darbuotojas atsako:

 8.1. už Lietuvos Respublikos įstatymų, Vyriausybės nutarimų, Savivaldybės tarybos sprendimų ir kitų teisės aktų, reglamentuojančių vaikų maitinimo organizavimą, lopšelio-darželio veiklą reglamentuojančių dokumentų ir lopšelio-darželio direktoriaus įsakymų vykdymą;

 8.2. už vaikų ir darbuotojų maitinimo organizavimą;

 8.3. už tikslų ir teisingą dokumentų rengimą;

 8.4. už darbo drausmės pažeidimus;

 8.5. už tinkamą ir tikslų šiame pareigybės aprašyme nustatytų funkcijų vykdymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Susipažinau ir sutinku: Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (data)